ခိုးရောအနုပညာပြတိုက်

ခိုးရောအနုပညာပြတိုက် (高麗美術館, Kōrai Bijutsukan, Korean: 고려미술관) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ကိုရီးယားအနုပညာပြတိုက်တစ်ခု ဖြစ်သည်။ ပြတိုက်ကို ၁၉၈၈ ခုနှစ်၊ အောက်တိုဘာလ ၂၅ ရက်နေ့တွင် ဖွင့်လှစ်ခဲ့သည်။

ဖော်ပြချက်
ကိုရီးယားယဉ်ကျေးမှုစွယ်စုံကျမ်းတွင် ဖော်ပြထားချက်အရ ဤပြတိုက်သည် ကိုရီးယားနိုင်ငံ၏ ပြင်ပတွင် တည်ရှိသည့်တစ်ခုတည်းသော ပြတိုက်ဖြစ်သည်။ ပြတိုက်၏ ဧရိယာသည် ၄၀၀ စတုရန်းမီတာ (၄၃၀၀ စတုရန်းပေ) ရှိသည်။ ပြတိုက်အဆောက်အဦသည် မြေအောက်ထပ်တစ်လွှာနှင့် မြေပြင်အထပ် သုံးလွှာပါရှိသည်။ ပြတိုက်တွင် စုစည်းပြသထားသည့် အရာများသည် စုစုပေါင်း ၁၇၀၀ ခန့် ရှိသည်။

သမိုင်းကြောင်း
ပြတိုက်ကို ကိုရီးယားလူမျိုး  Jeong Jo-mun (정조문; 鄭詔文 1918–1989) က တည်ထောင်ခဲ့သည်။ Jeong ၏ ဖခင်ဖြစ်သူသည် ကိုရီးယားနိုင်ငံကို ဂျပန်က ကိုလိုနီမပြုခင်က ကိုရီးယားအစိုးရ၏ အရာရှိဟောင်းတစ်ဦး ဖြစ်ခဲ့သည်။ Jeong သည် ၁၉၂၄ ခုနှစ်ပတ်ဝန်းကျင်ကာလ အသက်ခြောက်နှစ်အရွယ်တွင် မိသားစုသည် ဂျပန်သို့ ပြောင်းရွှေ့လာခဲ့ကြသည်။ ငယ်ရွယ်သည့်လူငယ်တစ်ယောက်အနေဖြင့် Jeong သည် အစတွင် ဆိပ်ကမ်းတွင် ကုန်တင်ကုန်ချအလုပ်ကို လုပ်ကိုင်ခဲ့သည်။

သူသည် ကျိုတိုမြို့တွင် ပချင်းခို (pachinko) လုပ်ငန်းကို လုပ်ကိုင်ပြီး ချမ်းသာသူတစ်ဦး ဖြစ်လာခဲ့သည်။ ထို့နောက်တွင် သူသည် ကိုရီးယားအနုပညာလက်ရာများကို စတင်စုဆောင်းလာခဲ့သည်။ ၁၉၆၉ ခုနှစ်တွင် သူသည် သုံးလတစ်ကြိမ်ထုတ် မဂ္ဂဇင်းကို စတင်ထုတ်ဝေခဲ့ကာ စုဆောင်းထားရှိသည့် အနုပညာလက်ရာများကို ထုတ်ဖော်ပြသရေးသားခဲ့သည်။ ၁၉၈၁ ခုနှစ်တွင် ထုတ်ဝေခဲ့သည့် အကြိမ် ၅၀ မြောက်မဂ္ဂဇင်းသည် နောက်ဆုံးထွက်မဂ္ဂဇင်း ဖြစ်ခဲ့သည်။

၁၉၇၂ ခုနှစ်တွင် Jeong  နှင့် သမိုင်းပညာရှင်တစ်စုသည် ကိုရီးယားနှင့်သက်ဆိုင်သည့် ရှေးဟောင်းပစ္စည်းများကို ဂျပန်တစ်နိုင်ငံလုံးတွင် ရှာဖွေကြသည်။ လူပေါင်း ၅၀၀ ဝန်းကျင်သည် ဤရှာဖွေမှုတွင် ပါဝင်ခဲ့ကြသည်။ ဤပူးပေါင်းရှာဖွေမှု၏ ရလဒ်ကြောင့်ပင် ပြတိုက်သည် ဖြစ်တည်ပေါ်ပေါက်လာခဲ့သည်။ Jeong  သည် သူ၏ ကိုယ်ပိုင်အိမ်ကို ပြတိုက်နေရာအဖြစ် ပြောင်းလဲခဲ့သည်။

ပြင်ပလင့်များ
  Collection 

ကိုးကား

ကဏ္ဍ:ကျိုတိုမြို့ရှိ ပြတိုက်များ